Nordjyllands Politi fik lørdag eftermiddag klokken 16.22 en ildevarslende melding. To biler var kollideret på Tryvej nær Dybvad. Virkeligheden var heldigvis mindre dramatisk end den første melding antydede. Godt nok var de biler kollideret, men de to personer, der var involveret i uheldet slap uden store skader. - En kvinde, der var fører i den ene bil var såkaldt teknisk fastklemt fordi bilen lå på siden, og hun ikke kunne komme ud. Hende måtte vi så hjælpe. Manden i den anden bil klagede over smerter i ryggen, men slap ellers uskadt fra uheldt, fortæller vagtchef ved Nordjyllands Politi Michael Elkjær.
To biler kørte sammen på Tryvej ved Dybvad lørdag eftermiddag. Kvinde måtte hjælpes ud af bilen.